เคทีซีบุกท่องเที่ยวกระตุ้นยอดใช้เงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — เคทีซีขยับตัวเน้นกระตุ้นคนท่องเที่ยว หนุนยอดใช้จ่ายทะลุหมื่นล้านบาท
นางพิทยา วรปัญญาสกุล รองประธานเจ้าหน้าที่บริหาร สายงานการตลาดเพื่อการท่องเที่ยวและสันทนาการ บริษัท บัตรกรุงไทย (KTC) เปิดเผยว่า ในปีนี้บริษัทตั้งเป้ากระตุ้นยอดใช้จ่ายผ่านบัตรเครดิตด้านการท่องเที่ยวให้เติบโต 1215% จากปีที่แล้วที่มียอดการใช้จ่ายรวม 9,000 ล้านบาท โดยคาดว่าสิ้นปีนี้ยอดการใช้จ่ายจะเพิ่มขึ้นเป็น 1 หมื่นล้านบาทเศษ 
ปัจจัยส่งเสริมการใช้จ่ายด้านการท่องเที่ยวที่เพิ่มขึ้นมาจากตัวเลขเศรษฐกิจไทยและต่างประเทศที่ยังเติบโต ขณะที่ผู้ประกอบการจะกระตุ้นการท่องเที่ยวมากขึ้น โดยเฉพาะสายการบินโลว์คอสต์ แอร์ไลน์
นางพิทยา กล่าวว่า สถานการณ์ด้านชายแดนไทยกัมพูชานั้น น่าจะส่งผลกระทบต่อการท่องเที่ยวในระยะสั้นเท่านั้น เนื่องจากไทยมีการปรับตัวได้ดี แต่นักท่องเที่ยวต่างประเทศอาจจะกังวล 
นางพิทยา กล่าวด้วยว่า ในปีนี้เคทีซีจะทำการตลาดผ่านสื่อออนไลน์มากขึ้น เพื่อขยายฐานลูกค้ากลุ่มใหม่ โดยเฉพาะกลุ่มโซเชียลเน็ตเวิร์ก ล่าสุดบริษัทได้ร่วมกับสมาคมไทยบริการท่องเที่ยว บริษัท ไทยอะมาดิอุส เซาท์อีสต์ เอเชีย และบริษัท ประกันไทยภัยวิวัฒน์ จัดงานกระตุ้นการท่องเที่ยวเโดยจะรวบรวมสินค้าและบริการด้านการท่องเที่ยวทั้งในและต่างประเทศ เช่น แพ็กเกจทัวร์ โรงแรม ตั๋วเครื่องบิน และรถเช่า จากผู้ประกอบการท่องเที่ยวกว่า 1,000 ราย คาด ว่าจะมียอดใช้จ่ายราว 300 ล้านบาท เพิ่มขึ้นจาก 275 ล้านบาท